ྒྲུབས་ཟིན་པ་དང་བསྲུབས་པར་བྱས་པ་སོགས་ཀྱི་དོན་ཡིན་པས་དུས་འདས་པ་སྟོན་ནོ།།དངོས
བོ་གཞན་ལ་འཇུག་པ་དཔེར་ན།བསྒྲུབ་བྱ།བསྒོམ་བྱ།བསླག་བྱ།བསྟུན་བྱ།བསྒྱུར་བྱ།བསྒྲལ་བྷ།བསྲུང་བྱ།བཙལ་བྱ།ཞེས་པ་ལྟ་བུ་དང་།བསྒྲུབ་པར་བྱ།བསྒོམ་པར་བྱ།བསྒྲག་པར་བྱ།བསྟན་པར་བྱ།ཞེས་སོགས་བྱ་ཚིག་སྦྱར་ན་བྱ་བའི་ལས་མའོང
བ་ལ་འཇུག་པར་ཞ་ལུ་ལོ་ཆེན་སོགས་བཞེད་ལ།པྲ་ཏི་དགེ་བཤེས།མཁས་པ་འགའ་ཞིག་དེ་ལ་བྱ་བའི་ལས་ད་ལྟ་བ་ཞེས་བཞེད་དོ།།འོན་ཀྱང་བསྒྲུབ་ལྟ་བུ་ཚིག་གྲོགས་ཀྱི་དབང་གིས་མ་འོང་བ་དང་ད་ལྟ་བ་གཉིས་ཀར་འཇུག་རུང་སྟེ།བསྒྲུབ་པར་བྱ་ཞེས་པ་བྱ་ལས་མ་འོང་བ་དང་།

བསྒྲུབ་བཞིན་པ།བསྒོམ་བཞིན་པ་སོགས་བྱ་བ་ད་ལྟ་བ་ལ་འཇུག་པར་གསལ་ལོ།།དེ་དག་གི་ཟླས་དྲངས་པའི་དངོས་པོ་བདག་ལ་བས་འཕྲུལ་མི་འཇུག་སྟེ།ནོར་སྒྲུབ་པ་པོ།ལྷ་སྒོམ་པ་པོ།སྒྲོག་པ་པོ།སྟོན་པ་པོ།སྒྱུར་བ་པོ།སྲུང་བ་པོ།ཞེས་པ་ལྟ་
བུ་དང་།སྒྲུབ་བྱེད།སྒོམ་བྱེད།སྲུང་བྱེད།སྟོན་བྱེད་སོགས་བྱེད་པ་པོ་ཕལ་བ་དང་།སྒྲུབ་པར་བྱེད།སྒོམ་པར་བྱེད།སྟོན་པར་བྱེད།སྲུང་བར་བྱེད་སོགས་བྱེད་པ་པོ་དང་འབྲེལ་བའི་ལས་ཡིན་ཏེ།དུས་ད་ལྟ་བ་ལ་འཇུག་ཅིང་།སྒྲུབ་པར་འགྱུར།སྒོམ་པར་འགྱུར།སྲུང
བར་འགྱུར།ཞེས་སོགས་བྱེད་ལས་མ་འོང་བ་ལ་འཇུག་གོ།།དེས་ན་སྤྱིར་བཏང་བས་འཕྲུལ་དང་ཡང་འཇུག་ཀྱང་ཡོད་པའི་བསྒྲུབས།ཞེས་པ་བསྒྲུབས་ཟིན་འདས་པའི་དོན་དུ་འཇུག་པ་དང་།བས་འཕྲུལ་ཡོད་ལ་ཡང་འཇུག་མེད་པའི་བསྒྲུབ་དང་།བསྒོམ་སོགས་ནི
དངོས་པོ་གཞན་དང་།བྱ་ལས་མ་འོང་བ་དང་ད་ལྟ་བ་ཅི་རིགས་པའི་དོན་ལ་འཇུག་ཅིང་།བས་འཕྲུལ་མེད་པའི་སྒྲུབ་དང་།སྐོམ་སོགས་ནི་དངོས་པོ་བདག་གམ་བྱེད་པ་པོ་དང་།བྱེད་པ་དང་།བྱེད་ལས་མ་འོང་བ་དང་ད་ལྟ་བ་ཐམས་ཅད་ལ་སྐབས་ཐོབ་ཀྱིས་འཇུག
ཚུལ་ཤེས་པར་བྱའོ།།བསྐུལ་ཚིག་ལབས་འཕུལ་མེད་ཅིང་ཡང་འཇུག་འཐོབ་སྟེ།ནོར་སྒྲུབས་ཤིག།ལྷ་སྒོམས་ཤིག།ཆོས་སྒྲོགས་ཤིག།ཡིད་ལ་ཆོངས་ཤིག།སྒྲོ་འདོགས་ཆོད་ཅིག།བདུད་ཆོམས་ཤིག།སྦྱིན་པ་ཐོངས་ཤིག།ཆོས་སྟོནད་ཅིག།
དབང་སྐུརད་ཅིག།བཀའ་སྩོལ་ཅིག།དགེ་བསྔོས་ཤིག།མིག་གིས་ལྟོས་ཤིག།དེ་བཞིན་དུ་སྦྱོངས་ཤིག།རྩོམས་ཤིག།སྲུངས་ཤིག།སོམས་ཤིག།རྗོད་ཅིག།སློབས་ཤིག་སོགས་མང་ངོ་།།ཡང་འཇུག་འཐོབ་ཚུལ་ནི།གང་བ་མ་བཞིའི་མཐར

ས་དང་།ནར་ལ་གསུམ་གྱི་མཐར་ད་རིག་འཇུག་ལ།འོན་ཀྱང་སྐད་གསར་བཅད་ལད་དྲག་དངོས་སུ་མི་སྦྱོར་ཡང་འདས་ཚིག་དང་བསྐུལ་ཚིག་གི་ན་ར་ལ་གསུམ་གྱི་མཐར་རྣམ་དབྱེ་དང་ཕྲད་སོགས་ད་དྲག་ཐོབ་པ་བཞིན་སྦྱར་བར་བྱའོ།།སྔོན་འཇུག་གི་མ་ནིང་གདང་ད་ནི
དངོས་པོ་བདག་གཞན་གཉིས་དང་།དུས་ད་ལྟ་བ་ལ་འཇུག་པ་གཙོ་ཆེ་སྟེ།གཡིག་བདག་ལ་འཇུག་པ་དཔེར་ན།གཅོད་པཔོ།།གཏོང་བགོ།།གནོན་པ་གོ།།གསོད་པ་པོ།།ཞེས་དང་།དངོས་པོ་གཞན་ལ་འཇུག་པ་ནི།གཅད་བྱ།གཏང་བྱ།གནན་བྱ།གསད་བྱ།གཞོམ་བྱ།གདུལ
བྱགཟུང་བྱ།ཞེས་པ་ལ་སོགས་པའོ།།གཅོད་པར་བྱེད།གཏོང་བར་བྱེད།གནོད་པར་བྱེད་སོགས་བྱེད་པའི་ལས་ད་ལྟ་བ་དང་།གཅོད་པར་འགྱུར།གཏོང་བར་འགྱུར་སོགས་ནི་བྱེད་ལས་མ་འོངས་པའོ།།གཅད་པར་བྱ།གཏང་བར་བྱ་སོགས་བྱ་བའི་ལས་མའོང
བ་དང་།གཅད་བཞིན་པ།གཏང་བཞིན་པ།གཞོམ་བཞིན་པ་སོགས་བྱ་ལས་ད་ལྟ་བ་ལ་འཇུག་གོ།།ད་ཡིག་བདག་ལ་འཇུག་པ་དཔེར་ན།དཔྱོད་པ་པོ།དཔོག་པ་པོ།དགྱེས་བྱེད།དགའ་བྱེད།ཅེས་སོགས་དང་།དངོས་པོ་གཞན་ལ་འཇུག་པ་ནི།དཔྱད་བྱ།དཔག་བྱ།
དབྱུང་བྱ།དགག་བྱ།དགོད་བྱ།གཏན་ལ་དབབ་བྱ་ཞེས་པ་ལ་སོགས་པ་སྟེ།དཔྱོད་པར་བྱེད།དཔོག་པར་བྱེད།དགའ་བར་བྱེད་སོགས་བྱེད་ལས་ད་ལྟ་བ་དང་།དེ་དག་ལ་འགྱུར་ཞེས་སྦྱར་ན་བྱེད་ལས་མ་འོང་བ་ཡིན་ཞིང་།དཔྱད་པར་བྱ།དབྱུང་བར་བྱ།ཞེས་སོགས་བྱ
ཚིག་སྦྱར་ན་བྱ་ལས་མ་འོང་བ་ལ་འཇུག་པས་ན།རྩ་བར་ག་དང་དེ་གཉིས་དངོས་སུ་ད་ལྟ་བ་ཙམ་ལ་འཇུག་པར་གསུངས་པ་གཙོ་ཆེ་བ་ལ་དགོངས་པའོ།།དེས་ན་མཁས་པའི་དབང་པོ་པྲ་ཏི་དགེ་བཤེས་རིན་ཆེན་དོན་གྲུབ་ཀྱིས།མ་ནིང་ད་ནི་བདག་དངོས་དང་།།བདག་དང

༅འབྲེལ་བའི་ལས་མི་འཇུག།ཅེས་གསུངས་པའང་མི་འཐད་པར་རྟོགས་སྨྲའོ།།སྔོན་འཇུག་གི་མོའི་ཡིག་ནི།དངོས་པོ་བདག་ལ་འཇུག་པ་དཔེར་ན།འགོད་པ་པོ།འདོགས་པ་པོ།།འཛིན་པ་པོ།འདུལ་མཁན།འགྲོ་མཁན།འཇོམས
མཁན།འཇལ་བྱེད།འཇོག་བྱེད།འཇུག་པ་པོ།།ལྟ་བུ་དང་།དངོས་པོར་ཞན་ལའང་འཇུག་པར་གསལ་ཏེ།དཔེར་ན།འཁོར་བྱ།འཁྲིད་པ།འདོད་པ།འཇུག་བྱ།ལྟ་བུའོ།།མ་འོང་བ་ལ་འཇུག་པ་ནི།འགོད་པར་འགྱུར།།འགྲེལ་པར་འགྱུར།འཆད་པར་འགྱུར།དེ་བཞིན
དུ་འབྱུང་ངོ་།།འཛད་དོ།།འགྲུབ་བོ།།འཆིའོ།།འགྱུར་རོ།།འཇིག་གོ།།ཞེས་པ་དང་།ད་ལྟ་བ་ལ་འཇུག་པ་ནི།འགོད་པར་བྱེད།འདོགས་པར་བྱེད།འཇིགས་པར་བྱེད།འདུལ་བྱེད།འཛིན་བྱེད།ཅེས་པ་ལ་སོགས་པ་ལྟ་བུའོ།།གཞུང་རྩ་བར་དངོས་སུ་དངོས་པོ་བདག
དང་མ་འོང་བ་ཙམ་ལས་མབྱུང་ཡང་གཙོ་ཆེ་བ་ལ་དགོངས་པའོ།།སྔོན་འཇུག་གི་ཤིན་ཏུ་མོ་མ་ཡིག་ནི།དངོས་པོ་བདག་གཞན་གཉིས་དང་།དུས་འདས་མ་འོངས་ད་ལྟ་གསུམ་སོགས་ཐམས་ཅད་ལ་ཕྱོགས་རེས་མེད་པར་མཉམ་པར་འཇུག་སྟེ།དངོས་པོ་བདག
ལ་འཇུག་པ་ནི།མཁས་པ་པོ།མཆོད་པ་པོ།།མཐོང་བ་པོ།།མདའ་མཁན།མཚོན་བྱེད།ཅེས་སོགས་དང་།དངོས་པོ་གཞན་ལ་འཇུག་པ་ནི།མཁས་བྱའི་ཆོས།མཆོད་བྱའི་སྒྲ།མཛད་པ།མཚོན་བྱ།ལྟ་བུའོ།།འདས་པ་ལ་འཇུག་པ།མཁས་པར་བྱས།འོག་ཏུ
མནན།དུཿཁས་མནར།སྡོམ་པ་མནོས།མཆོད་ཟིན།ཞེས་པ་ལྟ་བུ་དང་།ད་ལྟ་བ་ནི།མཁས་པར་བྱེད།།མཐོང་བཞིན་པ།མཆོད་པར་མཛད།ཅེས་པ་དང་།མ་འོང་བ་ལ་འཇུག་པ་ནི།མཁས་པར་འགྱུར།མཚོན་པར་འགྱུར།མཚུངས་པར་འགྱུར་རོ།།ཞེས་སོགས

ལྟ་བུ་སྟེ་ཚིག་གྲོགས་ལས་དཔག་སྟེ་ཤེས་པར་བྱའོ།།བྱ་བྱེད་སོགས་དང་དངོས་སུ་མ་འབྲེལ་བ་ཡང་ཡོད་དེ།དཔེར་ན།གྲུག་བྱུང་།གྱུར།བྱང་།བབས།ལྟ་བུ་འདས་པ་དང་།འགྲུབག་འབྱུང་།འགྱུར།འབྱུང་།འབབ།ཅེས་སོགས་ལྟ་བུ་མ་འོང་བ་ལ་འཇུག་སྟེ།དེ་དག
གི་དོན་ནི་ཆོས་དེ་བྱེད་པ་པོ་སོགས་ལ་དངོས་སུ་མ་ལྟོས་པར་རང་ཉིད་གྲུབ་ཟིན་པ་དང་འགྲུབ་ངེས་ཀྱི་དོན་ནོ།།གཞན་ཡང་བདག་གཞན་དང་དུས་གསུམ་སོགས་ཀྱི་དཔེར་བརྗོད་གནད་ཆེ་བ་འགའ་ཞིག་འགོད་པ་ནི།བསྒྲུབས་དང་སྒྲུབ་བྱེད་བསྒྲུབ་བྱ་སྒྲུབས།།
བསྒོམས་དང་སྒོམ་བྱེད་བསྒོམ་བྱ་སྒོམས།།བསྐངས་དང་སྐོང་བྱེད་བསྐང་བྱ་སྐོངས།།བསྒྲལ་ཟིན་སྒྲོལ་བྱེད་བསྒྲལ་བྱ་སྒྲོལ།།བསྟན་ཟིན་སྟོན་བྱེད་བསྟན་བྱ་སྟོན།།བསྲུངས་དང་སྲུང་དང་བསྲུང་བསྲུངས།།བསྐྱངས་དང་སྐྱོང་དང་བསྐྱང་བྱ་སྐྱོངས།།བསྔོས
དང་སྔོ་བྱེད་བསྔོ་བྱ་སྔོས།།བཅད་དང་གཅོད་བྱེད་གཅད་བྱ་ཆོད།།བཅལ་དང་འཇལ་བྱེད་གཞལ་བྱ་འཇོལ།།བཏང་དང་གཏོང་དང་གཏང་བྱ་ཐོངས།།བཏིངས་དང་འདིར་དང་གདིང་བྱ་ཐིངས།།བཏགས་དང་འདོགས་དང་གདགས་བྱ་ཐོགས།།བཏབ་དང་འདེབས་དང
གདབ་བྱ་ཐོབ།།བཏུལ་དང་འདུལ་བ་གདུལ་བྱ་ཐུལ།།བཏེགས་དང་འདེགས་བྱེད་གདེགས་བྱ་ཐེགས།།བཏོན་དང་འདོན་དང་གདོན་བྱ་ཐོན།།མནན་དང་གནོན་དང་གནན་བྱ་ནོན།།བཅོམ་དང་འཇོམས་བྱེད་གཞོམ་བྱ་ཆོམས།།བཀས་དང་འགས་བྱེད་དགས
བྱ་ཁོས།།བཤད་ཟིན་འཆད་བྱེད་བཤད་བྱ་ཤོད།།བཞག་དང་འཇོག་བྱེད་གཞག་བྱ་ཞོགས།།བཅུག་དང་འཇུག་བྱེད་གཞུག་བྱ་ཚུགས།།བཙུག་དང་འཇུག་བྱེད་གཟུགས་བྱ་ཚུགས།།བཟུང་དང་འཛིན་དང་གཟུང་བྱ་ཟུངས།།བསད་དང་གསོད་དང

༄གསད་བྱ་སོད།།བཀང་དང་འགེང་དང་དགང་བྱ་ཁེངས།།བཀག་དང་འགོག་དང་དགག་བྱ་ཁོགས།།བཀྲམ་དང་འགྲེམ་བྱེད་དགྲམ་བྱ་ཁྲོམས།།བཀྲོལ་དང་འགྲོལ་བྱེད་དགྲོལ་བྱ་ཁྲོལ།།བཀུག་དང་འགུག་བྱེད་དགུག་བྱ་ཁུག།
བགོད་དང་འགོད་དང་དགོད་བྱ་ཁོད།།ཕུལ་ཟིན་འབུལ་དང་དབུལ་བྱ་ཕུལ།།ཕབ་ཟིན་འབེབས་དང་དབབ་བྱ་ཕོབ།།ཕུག་ཟིན་འབིགས་དང་དབུག་བྱ་ཕུགས།།ཕྲོགས་ཟིན་འཕྲོག་བྱེད་ད་ཕྲོག་བྱ་ཕྲོགས།།ཕྱེ་ཟིན་འབྱེད་བྱེད་དབྱེ་བྱ་ཕྱེ།།བརྗོད་ཟིན་རྗོད་བྱེད་བརྗོད
བྱརྗོད།།སྦྱངས་དང་སྦྱོང་དང་སྦྱང་བྱ་སྦྱོངས།།སྤངས་དང་སྤོང་བྱེད་སྤང་བྱ་སྤོངས།།བརླབས་དང་རློབ་བྱེད་བརླབ་བྱ་རློབས།།བསླང་དང་སློང་བྱེད་བསླང་བྱ་སློངས།།བསླབ་དང་སློབ་བྱེད་བསླབ་བྱ་སློབས།།བརྟགས་དང་རྟོག་བྱེད་བརྟག་བྱ་རྟོགས།།བརྩམས
དང་རྩོམ་བྱེད་བརྩམ་བྱ་རྩོམས།།བརྩད་ཟིན་རྩོད་བྱེད་བརྩད་བྱ་རྩོད།།སྤྱད་ཟིན་སྤྱོད་བྱེད་སྤྱད་བྱ་སྤྱོད།།བཀླགས་དང་ཀློག་བྱེད་བཀླག་བྱ་ཀློགས།།བཟླས་དང་ཟློ་བྱེད་བཟླ་བྱ་ཟློས།།བལྟས་དང་ལྟ་བྱེད་བལྟ་བྱ་ལྟོས།།བསྲེགས་དང་སྲེག་བྱེད་བསྲེག་བྱ་སྲེགས།།
བསམས་དང་སེམས་བྱེད་བསམ་བྱ་སོམས།།ཞེས་པ་ལ་སོགས་པ་ལྟ་བུ་སྟེ་དེ་རྣམས་རིམ་པ་བཞིན་འདས་པ་དང་ད་ལྟ་བ་དང་མ་འོང་བ་དང་བསྐུལ་ཚིག་ལ་འཇུག་པས་སོ་སོའི་ཡི་གེ་མ་ནོར་བ་གལ་ཆེ་སྟེ།ཡི་གེ་ནོར་ན་དོན་ལོག་པའི་ཕྱིར་རོ།།འདིའི་འདས་པ་དང་མ
འོང་བ་གཉིས་བྱ་བའི་ལས་དང་།།ད་ལྟ་བ་དང་བསྐུལ་ཚིག་གཉིས་བྱེད་པའི་ལས་སུ་གཏོགས་ལ།བདག་གཞན་གཉིས་སུ་ཕྱེ་བའི་ཚེ་བྱེད་པ་པོ་དང་།བྱེད་པ་དང་།བྱེད་པའི་ལས་རྣམས་བདག་དང་།ལས་དང་བྱ་བ་དང་བྱ་བའི་ལས་རྣམས་ནི་གཞན་གྱི་ཁོངས་སུ་འདུས་སོ།།།

དེས་ན་རྗོད་བྱེད་ཀྱི་ཚིག་རྣམ་པར་དག་པ་ཞིག་བྱུང་ན།བརྗོད་བྱའི་དོན་མ་ནོར་བ་ཞིག་ཡོང་བས་སྒྲ་ཤེས་ན་དོན་ལ་མི་རྨོངས་ཞེས་པའང་དེ་ལ་ཟེར་བས།བློ་གྲོས་དང་ལྡན་པ་རྣམས་ཀྱིས་བརྡ་སྤྲོད་པའི་གཞུང་ལ་ལེགས་པར་བསླབ་པར་བྱའོ།།སྨྲས་པ།ཡི་གེའི་བརྡལ་བརྟེན་
ནས་ནི།།མ་ནོར་དོན་རྣམས་འཚོལ་དགོས་ཕྱིར།།རྣམ་དག་བརྡ་སྤྲོད་གཞུང་ལུགས་ལ།།མཁས་པར་སྦྱངས་པ་ཤིན་ཏུ་གཅེས།།དོན་ལྡན་ཚིག་ནི་གཅིག་གིས་ཀྱང་།།རྣམ་དཔྱོད་ཅན་ལ་དོན་མང་སྟོན།།མཁས་མང་ལེགས་བཤད་ཀུན་འདུས་ཀྱང་།།བློ་དམན་དག་ལ་ཕན་པ་དཀའ།།དེ་ཕྱིར་ཉུང
གསལ་ལྡེ་མིག་འདི།།གཞུང་བརྒྱའི་སྒོ་ཕར་ཅིག་ཅར་འབྱེད།།གནད་འགག་མ་ཕིགས་དཔེར་བརྗོད་ཕྲེང་།།མང་ཡང་མགོ་བོ་འཁོར་བའི་རྒྱུ།།ཚུལ་འདི་གཟུང་གནས་གཙུག་རྒྱན་དུ།།ཞབས་ཟུང་པདྨོ་ངལ་བསོབ།།མཁྱེན་དཔྱོད་སྤྱན་རས་རབ་བཀྲ་བའི།།བཤེས་གཉེན་གསུང་གིས་བསྐུལ་བའི་ཚེ།།
གང་དེའི་ཐུགས་བཞེད་བསྐར་སླད་དུ།།ཚིག་ཉུང་གནད་དོན་རབ་གསལ་བའི།།ལེགས་བཤད་ནོར་གྱི་སྐྱེས་བཟང་འདི།།དབྱངས་ཅན་དགའ་བློ་བདག་གིས་ཕུལ།།འདིར་འབད་ལེགས་བྱས་སྟོན་ཟླ་ཡིས།།བློ་མུན་རྒུད་པ་ཀུན་སེལ་ཏེ།།རྣམ་དཔྱོད་ཀུན་དའི་སྐྱེད་ཚལ་ཚོགས།།ཅིར་ཡང་བཞད་པའི་རྒྱུར་
གྱུར་ཅིག།ཅེས་པ་འདི་ཡང་ཨུ་ཤིའི་དགོན་པའི་ཁྲི་འུར་གཞུང་ལུགས་རབ་འབྱམས་ལ་མཁྱེན་དཔྱོད་ཀྱི་འཇུག་པ་མཆོག་ཏུ་ཡངས་པའི་བཤེས་གཉེན་གང་དེའི་གསུང་གིས་བསྐུལ་བལྟར།དབྱངས་ཅན་དགའ་བའི་བློ་གྲོས་སུ་བོ་དཔས་སུ་གཀྲིས་སུ་བགྱིས་པའོ།།ཨོཾ་སྭསྟི།ཚུལ་འདི་ཁལ་ཁ་རྡོ་ནང་པེ་སེའི་ཤོག།དཔྱོད་ལྡན་དགེ་སློང་ངབ།
དབང་བསྟན་འཛིན་གྱིས།།ཆོས་སྦྱིན་རྒྱ་ཆེར་སྤེལ་བའི་ལྷག་བསམ་གྱིས།།མཐུན་རྐྱེན་སྦྱར་ཏེ་བར་དུ་ལེགས་པར་བསྒྲུབས།།ལེགས་བྱས་འདི་མཚོན་དུས་གསུམ་དགེ་བའི་མཐུས།།ཚེ་རབས་ཀུན་ཏུ་དལ་འབྱོར་རྟེན་བརྒྱུད་དེ།།དཔལ་ལྡན་བླ་མས་རྗེས་བཞིན་རྗེས་བཟུང་ནས།།སྨིན་གྲོལ་ལ་མ་བཟང་མྱུར་དུ་མཐར་ཕྱིན་ཤོག།

ཡི་གེའི་ཐོབ་ཐང་ཉེར་མཁོ་རབ་གསལ་མེ་ལོང་ཞེས་བྱ་བ་བཞུགས་སོ།།ན་མོ་གུ་ར་ཝེ།རྒྱལ་ཀུན་ཡབ་གཅིག་མཁྱེན་པའི་གཏེར།།ངག་དབང་ལྷ་མོ་དབྱངས་ཅན་མ།།བདག་སྙིང་པདྨའི་དབུས་བཞུགས་ཏེ།
ཐོགས་མེད་སྨྲ་བའི་སྤོབས་པ་སྩོལ།།དབྱངས་ཡིག་ཨི་ཨུ་ཨེ་ཨོ་བཞི།།གསལ་བྱེད་ཀ་སོགས་སུམ་ཅུ་ཡིན།།ག་ད་ད་ན་བ་མའ།།ར་ལས་རྣམས་རྗེས་འཇུག་བཅུ།།ད་དང་ས་གཉིས་ཡང་འཇུག་གོ།ག་ད་བ་མའ
སྔོན་འཇུག།གོ་ངོ་དྲོ་ནོ་བོ་མོའོ།།རོ་ལོ་སོ་རྣམས་རྫོགས་ཚིག་སྟེ།།སླར་སྡུད་ཟླ་སྡུད་ཅེས་ཀྱང་བྱ།།རྗེས་འཇུག་རང་འདྲའི་མཐའ་ལ་སྦྱར།།ན་ར་ལ་གསུམ་རྗེས་སུ་ནི།།ད་དྲག་ཐོབ་ཚེ་ཏོ་ཞེས་སྦྱར།།སུ་རུ་ར་དང་བུ་ཏུ་ན།།
ལ་དོན་རྣམ་པ་དྲུག་ཡིན་ཏེ།།རྣམ་དབྱེ་གཉིས་པ་བཞི་པ་དང་།།བདུན་པ་དེ་ཉིད་དུས་ལ་འཇུག།ས་སུ་ག་པ་ད་དྲག་ཏུ།།ང་དན་མ་ར་ལ་དུ།།འ་དང་མཐའ་རྟེན་མེད་པའི་མཐར།།རུ་དང་ར་གཉིས་ཅི་རིགས་སྦྱར།།
གི་ཀྱི་གྱི་འི་ཡི་ལྔ་པོ།།རྣམ་དབྱེ་དྲུག་པ་འབྲེལ་སྒྲ་སྟེ།།ད་བས་ཀྱི་གཱང་གི།ན་མ་ར་ལའི་རྗེས་སུ་གྱི།།འ་དང་མཐའ་རྟེན་མེད་མཐར་འི།།རྐང་པ་སྐོང་ཚེ་ཡི་འཐོབ་བོ།།གི་གྱི་སོགས་མཐར་ས་སྦྱར་ཚེ།།རྣམ་དབྱེ་གསུམ
པ་བྱེད་པའི་སྒྲའོ།།ཀྱང་ཡང་འང་གསུམ་རྒྱན་སྡུད་དེ།།ག་ད་པ་སའི་རྗེས་སུ་ཀྱང་།།ད་ན་མ་འ་ར་ལ་ཡང་།།མཐའ་རྟེན་མེད་མཐར་འང་དང་ཡང་།།དེ་ཏེ་སྟེ་གསུམ་ལྷག་བཅས་ཏེ།།ད་དེ་ན་ར་ལས་ཏེ།།ག་ང་བ་མ་འ

རྣམས་དང་།།མཐའ་རྟེན་མེད་མཐརས་སྟེ་འཐོག།།གམ་ངམ་དམནམ་པ་མ་མམའམ།།རུམ་ལམ་ས་མ་རྣམས་འབྱེད་སྡུད་སྒྲ།།རྗེས་འཇུག་རང་འདྲའི་མཐའ་ལ་གྱུར།།ད་དྲུག་ཅན་མཐར་ཏམ་སྦྱར་རོ།།ནས་དྲུང་ལས
གཉིས་འབྱུང་ཁུངས་དང་།།དགར་དང་སྡུད་པལ་ཡང་འཇུག།ཀྱེ་དང་ཀཱ་ལེ་བོད་སྐུ་སྟེ།།ཕལ་ཆེར་མིང་གི་ཐོག་མེ་སྐྱེད།།ནི་སྒྱུ